Загадчыца натарыяльнай канторы Шаркаўшчынскага раёна Жанна Генадзьеўна Сініца адказала на шматлікія пытанні супрацоўнікаў бібліятэк па працоўнаму, жыллёваму і сямейнаму праву, правяла індывідуальныя кансультацыі. Арганізатар і вядучая мерапрыемства бібліёграф аддзела абслугоўвання і інфармацыі Паліна Аляксандраўна Чарняўская зрабіла агляд кніжна-часопіснай выставы “Пагаворым аб праве”, на якой былі прадстаўлены юрыдычныя выданні па розных прававых пытаннях: абароне праў спажыўцоў, аб адміністрацыйным і крымінальным праве і г. д. Усе, хто прысутнічаў на мерапрыемстве ў гэты дзень, атрымалі бясплатную кваліфікаваную юрыдычную дапамогу. Такія сустрэчы будуць абавязкова працягвацца, было адзначана ў гэты дзень.